《送林伯虎》
宋代·赵汝燧

山房高千仞，上与青云齐。日从二仙游，两耳湔是非。

北窗正齁䶎，锋车扣岩扉。猿鹤竞作色，山人忘我为。

林泉虽云乐，出处盖有时。平生经纶胸，忧国两鬓丝。

江天炯少微，安得不振衣。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。